CELEX: 32015R2072
Language: lt
Date: 2015-11-17 00:00:00
Title: 2015 m. lapkričio 17 d. Tarybos reglamentas (ES) 2015/2072, kuriuo nustatomos 2016 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiami reglamentai (ES) Nr. 1221/2014 ir (ES) 2015/104

19.11.2015   
            
            
               LT
            
            
               Europos Sąjungos oficialusis leidinys
            
            
               L 302/1
            
         TARYBOS REGLAMENTAS (ES) 2015/2072
   2015 m. lapkričio 17 d.
   kuriuo nustatomos 2016 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiami reglamentai (ES) Nr. 1221/2014 ir (ES) 2015/104
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sutarties 43 straipsnio 3 dalyje numatyta, kad Taryba, remdamasi Komisijos pasiūlymu, turi patvirtinti priemones dėl žvejybos galimybių nustatymo ir skyrimo;
            
         
               (2)
            
            
               Europos Parlamento ir Tarybos reglamente (ES) Nr. 1380/2013 (1) reikalaujama, kad būtų patvirtintos išsaugojimo priemonės, atsižvelgiant į turimas mokslines, technines ir ekonomines rekomendacijas, įskaitant, kai tinkama, Žuvininkystės mokslo, technikos ir ekonomikos komiteto (toliau – ŽMTEK) ir kitų patariamųjų organų ataskaitas, taip pat į patariamųjų tarybų rekomendacijas;
            
         
               (3)
            
            
               Taryba privalo patvirtinti žvejybos galimybių nustatymo ir skyrimo priemones, įskaitant tam tikras su jomis funkciškai susietas sąlygas, jei tokių reikėtų. Žvejybos galimybės valstybėms narėms turėtų būti paskirstytos taip, kad būtų užtikrintas santykinis kiekvienos valstybės narės žvejybos veiklos stabilumas kiekvieno ištekliaus ar žvejybos rūšies atžvilgiu, tinkamai atsižvelgiant į Reglamente (ES) Nr. 1380/2013 nustatytus bendros žuvininkystės politikos (toliau – BŽP) tikslus;
            
         
               (4)
            
            
               todėl turėtų būti nustatyti bendri leidžiami sužvejoti kiekiai (toliau – BLSK), laikantis Reglamento (ES) Nr. 1380/2013, remiantis turimomis mokslinėmis rekomendacijomis, atsižvelgiant į biologinius, socialinius ir ekonominius aspektus, kartu užtikrinant vienodas veiklos sąlygas žvejybos sektoriams ir atsižvelgiant į nuomones, pareikštas konsultacijose su suinteresuotaisiais subjektais;
            
         
               (5)
            
            
               išteklių, kuriems taikomi specialūs daugiamečiai planai, žvejybos galimybės turėtų būti nustatytos pagal tuose planuose nustatytas taisykles. Todėl Baltijos jūros menkių išteklių sužvejojamo kiekio apribojimai turėtų būti nustatyti vadovaujantis Tarybos reglamente (EB) Nr. 1098/2007 (2) nustatytomis taisyklėmis;
            
         
               (6)
            
            
               dėl pasikeitusios rytinės dalies menkių išteklių biologijos Tarptautinė jūrų tyrinėjimo taryba (toliau – ICES) negalėjo nustatyti menkių išteklių biologinių atskaitos taškų ICES 25–32 pakvadračiuose ir vietoj to rekomendavo, kad to menkių ištekliaus BLSK būtų grindžiamas trūkstant duomenų taikomu metodu. Dėl to, kad nėra biologinių atskaitos taškų, tuose pakvadračiuose nebuvo įmanoma laikytis menkių išteklių žvejybos galimybių nustatymo ir paskirstymo taisyklių, nustatytų Reglamente (EB) Nr. 1098/2007. Kadangi nenustačius ir nepaskirsčius žvejybos galimybių galėtų kilti didelė grėsmė menkių išteklių tvarumui, siekiant padėti pasiekti BŽP tikslus, kaip apibrėžta Reglamente (ES) Nr. 1380/2013, tikslinga nustatyti BLSK remiantis trūkstant duomenų taikomu metodu ir užtikrinant, kad BLSK lygis atitiktų ICES parengtą ir rekomenduojamą metodą;
            
         
               (7)
            
            
               dėl to, kad ICES laikosi naujo požiūrio į mokslines rekomendacijas menkių išteklių žvejybos galimybių 22–24 pakvadračiuose nustatymo tikslais, tikslinga taikyti laipsniško žvejybos galimybių mažinimo metodą;
            
         
               (8)
            
            
               atsižvelgiant į naujausias mokslines rekomendacijas, siekiant apsaugoti vakarinės dalies menkių nerštavietes, tikslinga nustatyti žvejybos ne neršimo laikotarpiais galimybes (2016 m. vasario 15 d. – kovo 31 d., taigi ne balandžio mėn., kaip taikyta anksčiau). Tokiu žvejybos galimybių nustatymu bus prisidėta prie teigiamos išteklių raidos, taigi padedama pasiekti Reglamente (ES) Nr. 1380/2013 apibrėžtus BŽP tikslus;
            
         
               (9)
            
            
               Reglamente (ES) Nr. 1380/2013 nustatytas BŽP tikslas, kai įmanoma, pasiekti didžiausią galimą tausios žvejybos laimikį užtikrinantį naudojimo lygį ne vėliau kaip 2015 m., o palaipsniui didinant – ne vėliau kaip 2020 m. visų išteklių atžvilgiu. Kadangi to naudojimo lygio užtikrinimas ne vėliau kaip 2016 m. turėtų rimtų pasekmių Atlanto šprotus ir silkes žvejojančių laivynų socialiniam ir ekonominiam tvarumui, priimtina, kad tas naudojimo lygis būtų pasiektas ne vėliau kaip 2017 m. Tų išteklių 2016 m. žvejybos galimybės turėtų būti nustatytos tokiu būdu, kad būtų užtikrinta, jog palaipsniui didinant iki tos datos būtų pasiektas didžiausią galimą tausios žvejybos laimikį užtikrinantis naudojimo lygis;
            
         
               (10)
            
            
               šiame reglamente nustatytos žvejybos galimybės yra naudojamos pagal Tarybos reglamentą (EB) Nr. 1224/2009 (3), ypač jo 33 ir 34 straipsnius, susijusius su sužvejoto kiekio ir žvejybos pastangų registravimu, ir duomenų apie žvejybos galimybių išnaudojimą perdavimą Komisijai. Todėl šiame reglamente turėtų būti nurodyti su iškraunamų žuvų ištekliais, kuriems taikomas šis reglamentas, susiję kodai, kuriuos valstybės narės turi naudoti siųsdamos duomenis Komisijai;
            
         
               (11)
            
            
               Tarybos reglamentu (EB) Nr. 847/96 (4) nustatytos BLSK kasmetinio valdymo papildomos sąlygos, be kita ko, pagal 3 ir 4 straipsnius, nuostatos dėl lankstumo dėl prevencinio ir mokslinėmis rekomendacijomis pagrįsto BLSK. Pagal to reglamento 2 straipsnį nustatydama BLSK Taryba turi spręsti dėl išteklių, kuriems, visų pirma atsižvelgiant į biologinę išteklių būklę, 3 ar 4 straipsniai netaikomi. Neseniai Reglamento (ES) Nr. 1380/2013 15 straipsnio 9 dalimi visiems ištekliams, kuriems taikomas įpareigojimas iškrauti laimikį, nustatyta metų sandūros lankstumo priemonė. Todėl, siekiant išvengti pernelyg didelio lankstumo, kuris pažeistų racionalaus ir atsakingo gyvųjų jūrų biologinių išteklių naudojimo principą, kliudytų pasiekti BŽP tikslus ir pablogintų biologinę išteklių būklę, turėtų būti nustatyta, kad Reglamento (EB) Nr. 847/96 3 ir 4 straipsniai taikomi mokslinėmis rekomendacijomis pagrįstiems BLSK tik jei nesinaudojama Reglamento (ES) Nr. 1380/2013 15 straipsnio 9 dalyje numatyta metų sandūros lankstumo priemone;
            
         
               (12)
            
            
               2015 m., atsižvelgiant į Rusijos Federacijos nustatytą embargą tam tikrų žemės ūkio ir žuvininkystės produktų importui iš Sąjungos, ištekliams, kuriems Rusijos embargas padarė didžiausią arba labiausiai tiesioginį poveikį, buvo nustatyta nepanaudotų žvejybos galimybių perkėlimo lankstumo riba – 25 %. Atsižvelgiant į išimtines aplinkybes – to embargo Sąjungos atžvilgiu pratęsimą ir išplėtimą, – taip pat tam tikrų tradicinių rinkų neprieinamumą ir atsižvelgiant į mokslines rekomendacijas, tikslinga leisti tam tikrų išteklių žvejybos galimybes, kurios 2015 m. nebuvo naudojamos, perkelti į 2016 m. neviršijant pirminės 2015 m. kvotos 25 % ribos, o šiaurės rytų dalies atlantinių skumbrių išteklių atveju – 17,5 % ribos. Todėl tikslinga numatyti tokį lankstumą tiek Tarybos reglamente (ES) Nr. 1221/2014 (5), tiek Tarybos reglamente (ES) 2015/104 (6). Atitinkamiems ištekliams neturėtų būti taikomos jokios kitos nepanaudotų žvejybos galimybių perkėlimui numatytos lankstumo priemonės;
            
         
               (13)
            
            
               siekiant išvengti žvejybos veiklos pertrūkių ir užtikrinti pragyvenimo šaltinį Sąjungos žvejams, šis reglamentas turėtų būti taikomas nuo 2016 m. sausio 1 d. Dėl skubos priežasčių šis reglamentas turėtų įsigalioti iš karto, kai tik bus paskelbtas. Dėl 12 konstatuojamojoje dalyje nustatytų priežasčių nuostatos dėl galimybės perkelti 2015 m. nepanaudotas žvejybos galimybes turėtų būti taikomos nuo 2015 m. sausio 1 d.,
            
         PRIĖMĖ ŠĮ REGLAMENTĄ:
   I SKYRIUS
   
      BENDROSIOS NUOSTATOS
   
   1 straipsnis
   Dalykas
   Šiuo reglamentu nustatomos 2016 m. tam tikrų žuvų išteklių ir žuvų išteklių grupių žvejybos Baltijos jūroje galimybės.
   2 straipsnis
   Taikymo sritis
   Šis reglamentas taikomas Sąjungos žvejybos laivams, vykdantiems veiklą Baltijos jūroje.
   3 straipsnis
   Terminų apibrėžtys
   Šiame reglamente vartojamų terminų apibrėžtys:
   1)   ICES– Tarptautinė jūrų tyrinėjimo taryba;
   2)   Baltijos jūra– ICES IIIb, IIIc ir IIId kvadratai;
   3)   Pakvadratis– Baltijos jūros ICES pakvadratis, kaip apibrėžta Tarybos reglamento (EB) Nr. 2187/2005 (7) I priede;
   4)   žvejybos laivas– bet kuris laivas, turintis versliniam jūrų biologinių išteklių naudojimui skirtą įrangą;
   5)   Sąjungos žvejybos laivas– žvejybos laivas, plaukiojantis su valstybės narės vėliava ir įregistruotas Sąjungoje;
   6)   Ištekliai– jūrų biologiniai ištekliai konkrečioje valdymo zonoje;
   7)   bendras leidžiamas sužvejoti kiekis (BLSK)– kiekvieno ištekliaus kiekis, kuris gali būti:
   
               i)
            
            
               sužvejotas per metus žvejybos, kuriai pagal Reglamento (ES) Nr. 1380/2013 15 straipsnį taikomas įpareigojimas iškrauti laimikį, atveju arba
            
         
               ii)
            
            
               iškrautas per metus žvejybos, kuriai pagal Reglamento (ES) Nr. 1380/2013 15 straipsnį netaikomas įpareigojimas iškrauti laimikį, atveju;
            
         8)   Kvota– Sąjungai, valstybei narei arba trečiajai šaliai skirta BLSK dalis.
   II SKYRIUS
   
      ŽVEJYBOS GALIMYBĖS
   
   4 straipsnis
   BLSK ir jų paskirstymas
   BLSK, kvotos ir atitinkamais atvejais funkciškai su jais susietos sąlygos išdėstytos priede.
   5 straipsnis
   Specialios nuostatos dėl žvejybos galimybių paskirstymo
   Šiame reglamente nustatytos žvejybos galimybės valstybėms narėms paskirstomos nedarant poveikio:
   
               a)
            
            
               žvejybos galimybėms, kuriomis pasikeista pagal Reglamento (ES) Nr. 1380/2013 16 straipsnio 8 dalį;
            
         
               b)
            
            
               išskaitymui ir perskirstymui pagal Reglamento (EB) Nr. 1224/2009 37 straipsnį;
            
         
               c)
            
            
               papildomam iškraunamam kiekiui, kuris leidžiamas pagal Reglamento (EB) Nr. 847/96 3 straipsnį arba Reglamento (ES) Nr. 1380/2013 15 straipsnio 9 dalį;
            
         
               d)
            
            
               pagal Reglamento (EB) Nr. 847/96 4 straipsnį neišnaudotiems kiekiams arba pagal Reglamento (ES) Nr. 1380/2013 15 straipsnio 9 dalį perduotiems kiekiams;
            
         
               e)
            
            
               išskaitymui, atliekamam pagal Reglamento (EB) Nr. 1224/2009 105, 106 ir 107 straipsnius.
            
         6 straipsnis
   Sužvejotų žuvų ir priegaudos, kurioms netaikomas įpareigojimas iškrauti laimikį, iškrovimo sąlygos
   1.   Rūšių, kurioms taikomi sužvejojamų žuvų kiekio apribojimai, žuvims, sužvejotoms vykdant Reglamento (ES) Nr. 1380/2013 15 straipsnio 1 dalyje nurodytą žvejybą, taikomas įpareigojimas iškrauti laimikį, kaip nustatyta to reglamento 15 straipsnyje.
   2.   Sužvejotos jūrinės plekšnės ir jų priegauda laikomos laive arba iškraunamos tik jei jas sužvejojo Sąjungos žvejybos laivai, plaukiojantys su kvotą turinčios ir jos neišnaudojusios valstybės narės vėliava.
   3.   Netikslinių rūšių žuvų ištekliai, kurie atitinka saugias biologines ribas, kaip nurodyta Reglamento (ES) Nr. 1380/2013 15 straipsnio 8 dalyje, yra nustatyti priede siekiant jiems pritaikyti išimtį, pagal kurią jų atveju netaikomas tame straipsnyje nustatytas įpareigojimas žuvis įskaičiuoti į atitinkamas kvotas.
   III SKYRIUS
   
      LANKSTUMAS NUSTATANT TAM TIKRŲ ŽUVŲ IŠTEKLIŲ ŽVEJYBOS GALIMYBES
   
   7 straipsnis
   Reglamento (ES) 2015/104 pakeitimas
   Reglamente (ES) 2015/104 įterpiamas šis straipsnis:
   
      „18a straipsnis
      Lankstumas nustatant tam tikrų žuvų išteklių žvejybos galimybes
      1.   Šis straipsnis taikomas šiems žuvų ištekliams:
      
                  a)
               
               
                  atlantinių skumbrių ištekliams IIIa kvadrate ir IV parajonyje, IIa, IIIb, IIIc ir IIId kvadratų Sąjungos vandenyse;
               
            
                  b)
               
               
                  atlantinių skumbrių ištekliams VI, VII parajoniuose, VIIIa, VIIIb, VIIId ir VIIIe kvadratuose, Vb kvadrato Sąjungos ir tarptautiniuose vandenyse, IIa kvadrato, XII ir XIV parajonių tarptautiniuose vandenyse;
               
            
                  c)
               
               
                  atlantinių skumbrių ištekliams IIa ir IVa kvadratų Norvegijos vandenyse;
               
            
                  d)
               
               
                  silkių ištekliams I ir II parajonių Sąjungos, Norvegijos ir tarptautiniuose vandenyse;
               
            
                  e)
               
               
                  silkių ištekliams Šiaurės jūroje į šiaurę nuo 53° šiaurės platumos;
               
            
                  f)
               
               
                  silkių ištekliams IVc ir VIId kvadratuose;
               
            
                  g)
               
               
                  silkių ištekliams VIIa, VIIg, VIIh, VIIj ir VIIk kvadratuose;
               
            
                  h)
               
               
                  paprastųjų stauridžių ištekliams IIa, IVa kvadratų, VI parajonio, VIIa–c, VIIe–k, VIIIa, VIIIb, VIIId ir VIIIe kvadratų Sąjungos vandenyse, Vb kvadrato Sąjungos ir tarptautiniuose vandenyse, XII ir XIV parajonių tarptautiniuose vandenyse.
               
            2.   Kiekiai, neviršijantys 25 % valstybės narės 1 dalies d–h punktuose nurodytų išteklių pirminės kvotos, kurie nebuvo išnaudoti 2015 m., pridedami apskaičiuojant atitinkamos valstybės narės atitinkamų išteklių kvotą 2016 metams. 1 dalies a–c punktuose nurodytų išteklių atveju ta procentinė dalis yra 17,5 %. Nustatant išnaudotus ir neišnaudotus kiekius pagal šią dalį atsižvelgiama į kiekius, kurie buvo perduoti kitoms valstybėms narėms pagal Reglamento (ES) Nr. 1380/2013 16 straipsnio 8 dalį, ir į kiekius, išskaičiuotus pagal Reglamento (EB) Nr. 1224/2009 37, 105 ir 107 straipsnius.
      3.   Jeigu tam tikrų išteklių atžvilgiu valstybė narė pasinaudojo šio straipsnio 2 dalyje numatyta galimybe, tiems ištekliams netaikoma jokia kita lankstumo galimybė, susijusi su nepanaudotų žvejybos galimybių perkėlimu.“
   
   8 straipsnis
   Reglamento (ES) Nr. 1221/2014 pakeitimas
   Reglamente (ES) Nr. 1221/2014 įterpiamas šis straipsnis:
   
      „5a straipsnis
      Lankstumas nustatant tam tikrų žuvų išteklių žvejybos galimybes
      1.   Šis straipsnis taikomas šiems žuvų ištekliams:
      
                  a)
               
               
                  silkių ištekliams ICES 30–31 pakvadračiuose;
               
            
                  b)
               
               
                  silkių ištekliams ICES 25–27, 28.2, 29 ir 32 pakvadračių Sąjungos vandenyse;
               
            
                  c)
               
               
                  silkių ištekliams ICES 28.1 pakvadratyje;
               
            
                  d)
               
               
                  Atlanto šprotų ištekliams ICES 22–32 pakvadračių Sąjungos vandenyse.
               
            2.   Kiekiai, neviršijantys 25 % valstybės narės 1 dalyje nurodytų išteklių pirminės kvotos, kurie nebuvo išnaudoti 2015 m., pridedami apskaičiuojant atitinkamos valstybės narės atitinkamų išteklių kvotą 2016 metams. Nustatant išnaudotus ir neišnaudotus kiekius pagal šią dalį atsižvelgiama į kiekius, kurie buvo perduoti kitoms valstybėms narėms pagal Reglamento (ES) Nr. 1380/2013 16 straipsnio 8 dalį, ir į kiekius, išskaičiuotus pagal Reglamento (EB) Nr. 1224/2009 37, 105 ir 107 straipsnius.
      3.   Jeigu tam tikrų išteklių atžvilgiu valstybė narė pasinaudojo šio straipsnio 2 dalyje numatyta galimybe, tiems ištekliams netaikoma jokia kita lankstumo galimybė, susijusi su nepanaudotų žvejybos galimybių perkėlimu.“
   
   IV SKYRIUS
   
      BAIGIAMOSIOS NUOSTATOS
   
   9 straipsnis
   Duomenų perdavimas
   Valstybės narės, pagal Reglamento (EB) Nr. 1224/2009 33 ir 34 straipsnius siųsdamos Komisijai duomenis apie sužvejotų arba iškrautų išteklių kiekį, naudoja šio reglamento priede nustatytus išteklių kodus.
   10 straipsnis
   Lankstumas
   1.   Reglamento (EB) Nr. 847/96 3 straipsnis taikomas ištekliams, kuriems taikomas prevencinis BLSK, o to reglamento 3 straipsnio 2 bei 3 dalys ir 4 straipsnis taikomi ištekliams, kuriems taikomas mokslinėmis rekomendacijomis pagrįstas BLSK, išskyrus atvejus, kai šio reglamento priede nurodyta kitaip.
   2.   Reglamento (EB) Nr. 847/96 3 straipsnio 2 ir 3 dalys ir 4 straipsnis netaikomi, jei valstybė narė pasinaudoja metų sandūros lankstumo priemonėmis, numatytomis Reglamento (ES) Nr. 1380/2013 15 straipsnio 9 dalyje.
   11 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   Tačiau 7 ir 8 straipsniai taikomi nuo 2015 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.
      
         
            Tarybos vardu
         
         
            Pirmininkas
         
         J. ASSELBORN
      
   
   
      (1)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (2)  2007 m. rugsėjo 18 d. Tarybos reglamentas (EB) Nr. 1098/2007, nustatantis Baltijos jūros menkių išteklių ir jų žvejybos būdų daugiametį planą bei iš dalies keičiantis Reglamentą (EEB) Nr. 2847/93 ir panaikinantis Reglamentą (EB) Nr. 779/97 (OL L 248, 2007 9 22, p. 1).
   
      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (4)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
   
      (5)  2014 m. lapkričio 10 d. Tarybos reglamentas (ES) Nr. 1221/2014, kuriuo nustatomos 2015 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir kuriuo iš dalies keičiami reglamentai (ES) Nr. 43/2014 ir (ES) Nr. 1180/2013 (OL L 330, 2014 11 15, p. 16).
   
      (6)  2015 m. sausio 19 d. Tarybos reglamentas (ES) 2015/104, kuriuo 2015 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams, iš dalies keičiamas Reglamentas (ES) Nr. 43/2014 ir panaikinamas Reglamentas (ES) Nr. 779/2014 (OL L 22, 2015 1 28, p. 1).
   
      (7)  2005 m. gruodžio 21 d. Tarybos reglamentas (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose (OL L 349, 2005 12 31, p. 1).
   
      PRIEDAS
      
         BLSK, taikomi sąjungos Žvejybos laivams rajonuose, kuriuose galioja pagal Žuvų rūšis ir Žvejybos rajoną nustatyti BLSK
      
      Toliau pateiktose lentelėse nustatyti kiekvienų išteklių BLSK ir kvotos (gyvojo svorio tonomis, išskyrus atvejus, kai nurodyta kitaip) ir funkciškai su jais susietos sąlygos.
      Nuorodos į žvejybos zonas reiškia nuorodas į ICES zonas, jei nenurodyta kitaip.
      Žuvų ištekliai nurodyti abėcėlės tvarka pagal lotynišką rūšies pavadinimą.
      Šiame reglamente pateikiama tokia lotyniškų ir bendrinių pavadinimų atitikmenų lentelė:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Clupea harengus
                  
               
               
                  HER
               
               
                  Silkės
               
            
                  
                     Gadus morhua
                  
               
               
                  COD
               
               
                  Atlantinės menkės
               
            
                  
                     Pleuronectes platessa
                  
               
               
                  PLE
               
               
                  Jūrinės plekšnės
               
            
                  
                     Salmo salar
                  
               
               
                  SAL
               
               
                  Atlantinės lašišos
               
            
                  
                     Sprattus sprattus
                  
               
               
                  SPR
               
               
                  Atlanto šprotai
               
            
         
      
                  
                     Rūšis:
                  
               
               
                  Silkės
                  
                     Clupea harengus
                  
               
               
                  
                     Zona:
                  
               
               
                  30–31 pakvadračiai
                  HER/3D30.; HER/3D31.
               
            
                  Suomija
               
               
                  99 098
               
               
                   
               
               
                   
               
            
                  Švedija
               
               
                  21 774
               
               
                   
               
               
                   
               
            
                  Sąjunga
               
               
                  120 872
               
               
                   
               
               
                   
               
            
                  BLSK
               
               
                  120 872
               
               
                   
               
               
                  Mokslinėmis rekomendacijomis pagrįstas BLSK
               
            
         
      
                  
                     Rūšis:
                  
               
               
                  Silkės
                  
                     Clupea harengus
                  
               
               
                  
                     Zona:
                  
               
               
                  22–24 pakvadračiai
                  HER/3B23.; HER/3C22.; HER/3D24.
               
            
                  Danija
               
               
                  3 683
               
               
                   
               
               
                   
               
            
                  Vokietija
               
               
                  14 496
               
               
                   
               
               
                   
               
            
                  Suomija
               
               
                  2
               
               
                   
               
               
                  Taikoma šio reglamento 6 straipsnio 3 dalis.
               
            
                  Lenkija
               
               
                  3 419
               
               
                   
               
               
                   
               
            
                  Švedija
               
               
                  4 674
               
               
                   
               
               
                   
               
            
                  Sąjunga
               
               
                  26 274
               
               
                   
               
               
                   
               
            
                  BLSK
               
               
                  26 274
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Silkės
                  
                     Clupea harengus
                  
               
               
                  
                     Zona:
                  
               
               
                  25–27, 28.2, 29 ir 32 pakvadračių Sąjungos vandenys
                  HER/3D25.; HER/3D26.; HER/3D27.; HER/3D28.2; HER/3D29.; HER/3D32.
               
            
                  Danija
               
               
                  3 905
               
               
                   
               
               
                   
               
            
                  Vokietija
               
               
                  1 035
               
               
                   
               
               
                   
               
            
                  Estija
               
               
                  19 942
               
               
                   
               
               
                  Taikoma šio reglamento 6 straipsnio 3 dalis.
               
            
                  Suomija
               
               
                  38 927
               
               
                   
               
               
                   
               
            
                  Latvija
               
               
                  4 921
               
               
                   
               
               
                   
               
            
                  Lietuva
               
               
                  5 182
               
               
                   
               
               
                   
               
            
                  Lenkija
               
               
                  44 224
               
               
                   
               
               
                   
               
            
                  Švedija
               
               
                  59 369
               
               
                   
               
               
                   
               
            
                  Sąjunga
               
               
                  177 505
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijomis pagrįstas BLSK
               
            
         
      
                  
                     Rūšis:
                  
               
               
                  Silkės
                  
                     Clupea harengus
                  
               
               
                  
                     Zona:
                  
               
               
                  28.1 pakvadratis
                  HER/03D.RG
               
            
                  Estija
               
               
                  16 124
               
               
                   
               
               
                   
               
            
                  Latvija
               
               
                  18 791
               
               
                   
               
               
                  Taikoma šio reglamento 6 straipsnio 3 dalis.
               
            
                  Sąjunga
               
               
                  34 915
               
               
                   
               
               
                   
               
            
                  BLSK
               
               
                  34 915
               
               
                   
               
               
                  Mokslinėmis rekomendacijomis pagrįstas BLSK
               
            
         
      
                  
                     Rūšis
                  
               
               
                  Atlantinė menkė
                  
                     Gadus morhua
                  
               
               
                  
                     Zona:
                  
               
               
                  25–32 pakvadračių Sąjungos vandenys
                  COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
               
            
                  Danija
               
               
                  9 451
               
               
                   
               
               
                   
               
            
                  Vokietija
               
               
                  3 760
               
               
                   
               
               
                   
               
            
                  Estija
               
               
                  921
               
               
                   
               
               
                   
               
            
                  Suomija
               
               
                  723
               
               
                   
               
               
                   
               
            
                  Latvija
               
               
                  3 514
               
               
                   
               
               
                   
               
            
                  Lietuva
               
               
                  2 315
               
               
                   
               
               
                   
               
            
                  Lenkija
               
               
                  10 884
               
               
                   
               
               
                   
               
            
                  Švedija
               
               
                  9 575
               
               
                   
               
               
                   
               
            
                  Sąjunga
               
               
                  41 143
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Prevencinis BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Atlantinė menkė
                  
                     Gadus morhua
                  
               
               
                  
                     Zona:
                  
               
               
                  22–24 pakvadračiai
                  COD/3B23.; COD/3C22.; COD/3D24.
               
            
                  Danija
               
               
                  5 552 (1)
                  
               
               
                   
               
               
                   
               
            
                  Vokietija
               
               
                  2 715 (1)
                  
               
               
                   
               
               
                   
               
            
                  Estija
               
               
                  123 (1)
                  
               
               
                   
               
               
                   
               
            
                  Suomija
               
               
                  109 (1)
                  
               
               
                   
               
               
                   
               
            
                  Latvija
               
               
                  459 (1)
                  
               
               
                   
               
               
                   
               
            
                  Lietuva
               
               
                  298 (1)
                  
               
               
                   
               
               
                   
               
            
                  Lenkija
               
               
                  1 486 (1)
                  
               
               
                   
               
               
                   
               
            
                  Švedija
               
               
                  1 978 (1)
                  
               
               
                   
               
               
                   
               
            
                  Sąjunga
               
               
                  12 720 (1)
                  
               
               
                   
               
               
                   
               
            
                  BLSK
               
               
                  12 720 (1)
                  
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Jūrinė plekšnė
                  
                     Pleuronectes platessa
                  
               
               
                  
                     Zona:
                  
               
               
                  22–32 pakvadračių Sąjungos vandenys
                  PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
               
            
                  Danija
               
               
                  2 890
               
               
                   
               
               
                   
               
            
                  Vokietija
               
               
                  321
               
               
                   
               
               
                   
               
            
                  Lenkija
               
               
                  605
               
               
                   
               
               
                   
               
            
                  Švedija
               
               
                  218
               
               
                   
               
               
                   
               
            
                  Sąjunga
               
               
                  4 034
               
               
                   
               
               
                   
               
            
                  BLSK
               
               
                  4 034
               
               
                   
               
               
                  Mokslinėmis rekomendacijomis pagrįstas BLSK
               
            
         
      
                  
                     Rūšis:
                  
               
               
                  Atlantinė lašiša
                  
                     Salmo salar
                  
               
               
                  
                     Zona:
                  
               
               
                  22–31 pakvadračių Sąjungos vandenys
                  SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
               
            
                  Danija
               
               
                  19 879 (2)
                  
               
               
                   
               
               
                   
               
            
                  Vokietija
               
               
                  2 212 (2)
                  
               
               
                   
               
               
                   
               
            
                  Estija
               
               
                  2 020 (2)
                  
               
               
                   
               
               
                   
               
            
                  Suomija
               
               
                  24 787 (2)
                  
               
               
                   
               
               
                   
               
            
                  Latvija
               
               
                  12 644 (2)
                  
               
               
                   
               
               
                   
               
            
                  Lietuva
               
               
                  1 486 (2)
                  
               
               
                   
               
               
                   
               
            
                  Lenkija
               
               
                  6 030 (2)
                  
               
               
                   
               
               
                   
               
            
                  Švedija
               
               
                  26 870 (2)
                  
               
               
                   
               
               
                   
               
            
                  Sąjunga
               
               
                  95 928 (2)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos.
                  Reglamento (EB) Nr. 847/96 4 straipsnis netaikomas.
               
            
         
      
                  
                     Rūšis:
                  
               
               
                  Atlantinė lašiša
                  
                     Salmo salar
                  
               
               
                  
                     Zona:
                  
               
               
                  32 pakvadračio Sąjungos vandenys
                  SAL/3D32.
               
            
                  Estija
               
               
                  1 344 (3)
                  
               
               
                   
               
               
                   
               
            
                  Suomija
               
               
                  11 762 (3)
                  
               
               
                   
               
               
                   
               
            
                  Sąjunga
               
               
                  13 106 (3)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Prevencinis BLSK
               
            
         
      
                  
                     Rūšis:
                  
               
               
                  Atlanto šprotai
                  
                     Sprattus sprattus
                  
               
               
                  
                     Zona:
                  
               
               
                  22–32 pakvadračių Sąjungos vandenys
                  SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
               
            
                  Danija
               
               
                  19 958
               
               
                   
               
               
                   
               
            
                  Vokietija
               
               
                  12 644
               
               
                   
               
               
                   
               
            
                  Estija
               
               
                  23 175
               
               
                   
               
               
                   
               
            
                  Suomija
               
               
                  10 447
               
               
                   
               
               
                   
               
            
                  Latvija
               
               
                  27 990
               
               
                   
               
               
                   
               
            
                  Lietuva
               
               
                  10 125
               
               
                   
               
               
                   
               
            
                  Lenkija
               
               
                  59 399
               
               
                   
               
               
                   
               
            
                  Švedija
               
               
                  38 582
               
               
                   
               
               
                   
               
            
                  Sąjunga
               
               
                  202 320
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijomis pagrįstas BLSK
               
            
         (1)  Taikant šią kvotą gali būti žvejojama nuo 2016 m. sausio 1 d. iki vasario 14 d. ir nuo balandžio 1 d. iki gruodžio 31 d.
      
         (2)  Nurodomas atskirų žuvų skaičius.
      
         (3)  Nurodomas atskirų žuvų skaičius.